
Na temelju članka 87. i članka 93. stavak 1. i 2. Zakona o državnim službenicima i namještenicima u tijelima državne službe u Hercegbosanskoj županiji (“Narodne novine Hercegbosanske županije“ broj: 1/14, 5/16, 1/22 i 10/22) i Pravilnika o unutarnjem ustrojstvu Ministarstva unutarnjih poslova Kantona 10 broj: 02-01-02-10465-2/24 od 25. listopada 2024. godine, broj: 02-01-02-7207-8/25 od 22. kolovoza 2025. godine i broj: 02-01-02-4000-8/26 od 24. travnja 2026. godine, Ministarstvo unutarnjih poslova Kantona 10 objavljuje:

JAVNI  OGLAS
 za prijem u radni odnos namještenika u Ministarstvu unutarnjih poslova Kantona 10

I
1. Viši referent za obračun plaća u Odsjeku za financijske i računovodstvene poslove u Sektoru za potporu u Upravi za administraciju i potporu- 1 izvršitelj na neodređeno vrijeme.
Opis poslova:  
Priprema i dostavlja evidencijske liste sati po ustrojbenim jedinicama, vrši obračun osobnih dohodaka, dostavlja pojedinačne obračunske liste za djelatnike, surađuje sa ministarstvom financija, bankama, poreznom upravom, popunjava i dostavlja mjesečna i godišnja izvješća Zavodu za statistiku, vrši obračun komisija, ugovora o djelu, vještačenja, izrađuje propisane obrasce (AUG1031/ASD 1032, GIP 1022, MIP 1023, PMIP 1024), vodi poreznu karticu za djelatnike, popunjavanje obrazaca za kredite, obavlja tiskanje i snimanje spiskova i ostalih obrazaca vezanih za obračun i isplatu plaća, usuglašava stanje sa bankama, dostavlja izvješća, obavlja i druge poslove i zadatke koje odredi neposredni rukovoditelj, za obavljanje navedenih poslova odgovara neposrednom rukovoditelju.

Uvjeti: Pored općih uvjeta propisanih u članku 89. Zakona o državnim službenicima i namještenicima u tijelima državne službe u Hercegbosanskoj županiji, kandidati trebaju  ispunjavati i posebne uvjete propisane Pravilnikom o unutarnjem ustrojstvu Ministarstva unutarnjih poslova Kantona 10,i to:
               -  završena ekonomska škola SSS – IV stupanj,
               -  najmanje 10 mjeseci  radnog iskustva u struci,
               -  položen stručni upravni ispit za namještenike SSS.
Osnovna neto plaća: 1.242,00 KM uvećana za iznos razlike do 70% prosječne neto plaće isplaćene u Federaciji Bosne i Hercegovine prema posljednjem objavljenom statističkom podatku.

2. Viši referent za obradu prekršajnih naloga u Specijaliziranoj postrojbi prometne policije Sektora uniformirane policije u Upravi policije - 1 izvršitelj na neodređeno vrijeme.
Opis poslova:  
Vodi sve prekršajne evidencije i vrši ažuriranje istih, unosi prekršajne naloge u bazu podataka registra novčanih kazni i prekršajnih evidencija, dostavlja potrebite podatke za statistička izvješća, dostavljene podatke obrađuje na računalu, vrši administrativno – tehničke poslove za potrebe Specijalizirane postrojbe prometne policije, upisuje prekršajne naloge u odgovarajuće evidencije – registre, vrši prikupljanje podataka od ustrojbenih jedinica potrebnih za izradu informacija, analiza, izvješća i drugih analitičkih materijala, kao i za procjenu stanja u određenoj oblasti, vrši arhiviranje obrađenih podataka, obavlja i druge poslove i zadatke koje odredi neposredni rukovoditelj, za izvršavanje navedenih poslova odgovara neposrednom rukovoditelju.

Uvjeti: Pored općih uvjeta propisanih u članku 89. Zakona o državnim službenicima i namještenicima u tijelima državne službe u Hercegbosanskoj županiji, kandidati trebaju  ispunjavati i posebne uvjete propisane Pravilnikom o unutarnjem ustrojstvu Ministarstva unutarnjih poslova Kantona 10,i to:
               -  završena gimnazija, ekonomska, upravna, elektrotehnička škola, prometna škola, carinska škola SSS – IV 
                  stupanj
               -  najmanje 10 mjeseci  radnog iskustva u struci,
               -  položen stručni upravni ispit za namještenike SSS.
Osnovna neto plaća: 1.242,00 KM uvećana za iznos razlike do 70% prosječne neto plaće isplaćene u Federaciji Bosne i Hercegovine prema posljednjem objavljenom statističkom podatku.


3. Viši referent za administrativno-tehničke poslove u Jedinici za profesionalne standarde u Upravi policije -  1 izvršitelj na određeno vrijeme, do povratka namještenika sa bolovanja.
Opis poslova: vrši tehničke poslove za potrebe Jedinice za profesionalne standarde, vrši vođenje, razvođenje, raspoređivanje i arhiviranje pošte, trebuje i preuzima materijal za potrebe Jedinice, obavlja daktilografske poslove za potrebe Jedinice za profesionalne standarde, brine se o umnožavanju materijala, posreduje na uspostavljanju telefonskih veza, prima stranke, obavlja i druge poslove i zadatke koje odredi neposredni rukovoditelj, za obavljanje navedenih poslova odgovora neposrednom rukovoditelju.

Uvjeti: Pored općih uvjeta predviđenih u članku 89. Zakona o državnim službenicima i namještenicima u tijelima državne službe u Hercegbosanskoj županiji, kandidati trebaju  ispunjavati i posebne uvjete propisane Pravilnikom o unutarnjem ustrojstvu Ministarstva unutarnjih poslova Kantona 10,i to:
               -  završena gimnazija, ekonomska, upravna, tehnička škola SSS – IV stupanj,
               -  najmanje 10 mjeseci  radnog iskustva u struci,
               -  položen stručni upravni ispit za namještenike  sa SSS,
               -  poznavanje rada na računalu.
Osnovna neto plaća:1.242,00 KM uvećana za iznos razlike do 70% prosječne neto  plaće isplaćene u Federaciji  Bosne i Hercegovine prema posljednjem objavljenom  statističkom podatku.  

II
 Uz potpisanu prijavu na oglas sa kratkim životopisom i naznakom pozicije za koju se prijavljuju, kandidati su dužni priložiti slijedeće dokumente u originalu ili  ovjerenoj preslici:      
- uvjerenje o državljanstvu  (ne starije od 6 mjeseci),
- uvjerenje/izvod iz matične knjige rođenih (sa rokom važenja trajno),
- diplomu/svjedodžbu o završenoj SSS (diploma/svjedodžba mora biti   nostrificirana ukoliko tražena škola  nije završena u BiH),
- ovjerenu izjavu kandidata da u posljednje dvije godine do dana objavljivanja oglasa nije otpušten iz tijela državne službe kao rezultat stegovne kazne na bilo kojoj razini vlasti u Federaciji Bosne i Hercegovine, odnosno u Bosni i Hercegovini,
- ovjerenu izjavu kandidata da nije obuhvaćen odredbom članka IX. 1. Ustava Bosne i Hercegovine,
- ovjerenu izjavu kandidata da mu/joj nije pravomoćnom sudskom presudom izrečena zaštitna mjera, odnosno sigurnosna mjera zabrane obavljanja poslova namještenika, odnosno radnog mjesta za koje se prijavljuje, a čije trajanje nije isteklo do krajnjeg roka za podnošenje prijave na ovaj oglas,
- ovjerenu izjavu kandidata  da se protiv kandidata  ne vodi kazneni postupak ili da nije osuđen/a za kaznena djela za koja je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave i javnog interesa ili zbog pronevjere u javnom sektoru, osim ako je nastupila rehabilitacija prema posebnom zakonu,
- uvjerenje o položenom stručnom  upravnom ispitu za namještenike sa SSS,
- uvjerenje/potvrdu o traženom radnom iskustvu u struci sa  SSS,
- za radno mjesto pod rednim brojem 3. i dokaz o poznavanju rada na računalu (kao valjan dokaz za poznavanje rada na računalu neće se priznati dostavljeno uvjerenje/potvrda poslodavca gdje je kandidat bio u radnom odnosu i kojim poslodavac potvrđuje poznavanje rada na računalu)

III
Pravo prijave na Javni oglas imaju i osobe koje nemaju položen stručni upravni ispit za namještenike srednje stručne spreme. U slučaju prijema u radni odnos kandidata koji nema položen stručni upravni ispit, isti ga je dužan položiti u roku od 6 mjeseci od dana prijema u radni odnos.
Javni oglas će biti objavljen u dva dnevna lista koji se distribuiraju na cijelom teritoriju Bosne i Hercegovine i na web stranici Ministarstva unutarnjih poslova Kantona 10.
Rok za podnošenje prijava na Javni oglas je 8 dana od dana posljednjeg objavljivanja u dnevnom tisku.
Izabrani kandidat će biti dužan dostaviti liječničko uvjerenje o zdravstvenoj sposobnosti kada rješenje o izboru postane konačno.
Prijave s kratkim životopisom i potrebnom dokumentacijom treba dostaviti  u zatvorenim kovertama neposredno ili putem pošte preporučeno na adresu: Ministarstvo unutarnjih poslova Kantona 10, Livno, ul. S.S. Kranjčevića br. 9. s napomenom «prijava na  Javni oglas za namještenika, ne otvaraj ».
       Nepotpune i nepravodobne  prijave neće se uzimati u razmatranje.

                                                                                                                 M I N I S T A R

                                                                                                                   Mario Lovrić
                                                                                                            magistar kriminalistike				         

